बाइक चाेर गिरोह काबू, चोरी की सात बाइक बरामद
भास्कर न्यूज | अम्बाला सिटी
सिटीमेंअलग-अलग जगह से बाइक चोरी करने वाले गिरोह को सीआईए-वन की टीम ने गिरफ्तार किया है। पुलिस ने इनके कब्जे से चोरी की सात बाइक बरामद की है जिन्हें पुलिस ने कोर्ट से रिमांड पर लिया है। अब पुलिस आरोपियों से पूछताछ कर रही है।
सीआईए वन इंस्पेक्टर कमलजीत ने सब इंस्पेक्टर नरेश कुमार की देखरेख में बाइक चोर गिरोह को गिरफ्तार करने के लिए टीम का गठन किया था। इसमें एएसआई बलविंद्र, सुखदीप हेड कांस्टेबल राजीव भी शामिल थे जिन्होंने बाइक चोरी के आरोप में मुखबिरी के बाद इंद्रपुरी कॉलोनी निवासी साहिल हीरानगर निवासी राजेश उर्फ राज को गिरफ्तार किया। उन्होंने पुलिस पूछताछ में बताया कि उन्होंने सिटी बलदेव नगर सहित अन्य जगह से चोरी की सात बाइक उड़ाई थी। बाइक चोरी का काम वह अपना शौक पूरा करने के लिए करते थे। अब तक वह कई बाइक चोरी कर चुके हैं। बाइक चोरी के मामले में मिली सफलता के बाद पुलिस ने दोनों को कोर्ट से रिमांड पर लिया। अब पुलिस दोनों से बाइक बरामद करने में जुटी है ताकि आगामी कार्रवाई अमल में लाई जा सके।
bho_Deva mai_Deva hin_Deva hin_Deva